text: Ingen fødsler i Haderslev efter 1. juni
  14 maj 2014 kl. 04.04
  Fra 1. juni 2014 lukker Sygehus Sønderjylland i Haderslev for fødsler, akutte henvendelser i graviditeten og en del af den ambulante gynækologi. Lukningen sker fire måneder før planlagt på grund af mangel på erfarne speciallæger.
  Der vil fortsat være bl.a. jordemoderkonsultation, svangre-ambulatorium og fødselsforberedelse i Haderslev.
  Alle medarbejdere i Haderslev blev orienteret om beslutningen på personalemøde tirsdag eftermiddag. For de direkte berørte kan det betyde, at de i en periode kan få vagter i Sønderborg og bliver opfordret til at afvikle ferie og afspadsering.
  For sygehusledelsen tæller alene fødesikkerheden, der skal være på højde med øvrige danske fødesteder. Det vil den fortsat være i Sønderborg. Derfor anbefaler Sygehus Sønderjylland, at de gravide vælger at føde i Sønderborg indtil flytningen til Aabenraa.
  For at mindske de ulemper, den midlertidige flytning til Sønderborg, giver de gravide, vil der fortsat være jordemoderkonsultation i Haderslev, og der vil fortsat være ultralydsskanninger i graviditeten.
  Alle gravide, der har planlagt fødsel i Haderslev, vil skriftligt få direkte information fra sygehuset i løbet af kort tid.
  Baggrund:
  Til oktober samler Sygehus Sønderjylland alle fødsler i FamiliehusetAabenraa, i helt nye bygninger med optimale fysiske rammer ogmoderne udstyr.Planen var at opretholde såvel Haderslev som Sønderborg som fødestedindtil vi kunne tage Familiehuset i brug.Forudsætningen for opretholdelsen af to fødesteder i SygehusSønderjylland har været, at der begge steder døgnet rundt og hele året erdækning af erfarne speciallæger i gynækologi/obstetrik.Gravide og gynækologiske patienter, der er henvist til Haderslev, vilblive kontaktet i løbet af kort tid i forhold til deres videre forløb.
  
  